b'\n_START_ARTICLE_\nPipiza\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (5-11 mm), slanke, kullsvarte blomsterfluer, i alle fall hannene har vanligvis ett eller to par gule flekker p\xc3\xa5 bakkroppen. Fasett\xc3\xb8ynene er tydelig h\xc3\xa5rete og m\xc3\xb8tes i pannen hos hannene men ikke hos hunnene. Antennene er forholdsvis korte, mest m\xc3\xb8rke, det tredje leddet nesten rektangul\xc3\xa6rt. Ansiktet er flatt, matt og h\xc3\xa5rete, munnkanten ikke eller lite framskytende. Thorax er omtrent kvadratisk, noks\xc3\xa5 matt, med m\xc3\xb8rke h\xc3\xa5r. Bakkroppen er avlangt oval, med m\xc3\xb8rke, oppst\xc3\xa5ende h\xc3\xa5r. I alle fall hannene har vanligvis ett par gule tverrflekker p\xc3\xa5 det andre leddet, av og til ogs\xc3\xa5 p\xc3\xa5 det tredje. Beina er slanke, l\xc3\xa5rene stort sett svarte, leggene og f\xc3\xb8ttene mer eller mindre gule. Vingene er slanke, glassklare eller med en mer eller mindre tydelig, m\xc3\xb8rk flekk i midten.\n_START_SECTION_\nLevevis\n_START_PARAGRAPH_\nLarvene er rovdyr som lever av bladlus, gjerne slike som danner galler. De voksne fluene lever mest i og ved skog og flyr i april-september.\n_START_SECTION_\nUtbredelse\n_START_PARAGRAPH_\nSlekten forekommer mest i Holarktis, dessuten er den i S\xc3\xb8r-Amerika.'